ഞാറ്റടി നശിപ്പിച്ച സംഭവത്തില് നടപടിയില്ലെന്ന് പരാതി കല്ലമ്ബലം: ഒറ്റൂര് സഹകരണ സംഘത്തിന്റെ നേതൃത്വത്തില് മാമ്ബഴക്കോണം ഏലായിലെ 15 ഏക്കര് സ്ഥലത്ത് കൃഷിയിറക്കുന്നതിനായി പാകിയ ഞാറ്റടി നായ്ക്കളെയും പശുവിനെയും ഇറക്കി നശിപ്പിച്ച സംഭവത്തില് നടപടിയുണ്ടായില്ലെന്ന് ആക്ഷേപം. സംഘം അധികൃതര് അന്നുതന്നെ പൊലീസിലും കൃഷിവകുപ്പ് അധികൃതര്ക്കും പരാതി നല്കിയിരുന്നു. എന്നാല് അന്വേഷണം എങ്ങുമെത്തിയിട്ടില്ല. കഴിഞ്ഞ 30നാണ് കന്നിക്കൃഷി ഒരുക്കുന്നതിന് പാകിയ 150 കിലോ വിത്ത് നശിപ്പിക്കപ്പെട്ടത്. ഇതോടെ കൃഷി മുടങ്ങി. നേരത്തെയും ഇത്തരത്തില് വിത്ത് നശിപ്പിക്കപ്പെട്ടിരുന്നു. ഇതോടെ വീണ്ടും ഞാറ്റടി പാകി കാവലിനായി സെക്യൂരിറ്റിയേയും ഏര്പ്പാട് ചെയ്തിരിക്കുകയാണ്. വര്ഷങ്ങളായി തരിശുകിടന്ന ഏലാ സുഭിക്ഷകേരളം പദ്ധതിയുടെ ഭാഗമായാണ് സംഘം ഏറ്രെടുത്ത് കൃഷി ചെയ്യുന്നത്. ഏതാനും വര്ഷങ്ങളായി മികച്ചവിളവും ലഭിക്കുന്നുണ്ട്. ഇതിനിടെയാണ് വിത്തിനായുള്ള ഞാറ്റടി സ്ഥിരമായി നശിപ്പിക്കപ്പെടുന്നത്.